
Mākslīgā intelekta ģenerēts saturs var būt nepareizs.]
Plānots Atklāts konkurss
„Atkārtots iepirkums - Pašvaldības ēku patvertņu elektroapgādes (iekšējie tīkli) un ventilācijas projektēšana un autoruzraudzība”
(Iepirkuma identifikācijas Nr. ĀNP 2026/123)

ĀDAŽU NOVADA PAŠVALDĪBAS IEPIRKUMU KOMISIJAS
APSPRIEDES ZIŅOJUMS
Ādažos, Ādažu novadā

2026. gada 14. augustā	
	Pasūtītāja nosaukums
	Ādažu novada pašvaldība, reģistrācijas Nr. 90000048472, adrese: Gaujas iela 33A, Ādaži, Ādažu novads, LV-2164.

	Apspriedes tiesiskais pamatojums
	Publisko iepirkumu likuma 18. panta 2.¹ daļai atbilstoša apspriede ar piegādātājiem, lai veicinātu konkurenci gadījumos, kad pasūtītājam attiecīgā iepirkuma priekšmeta ietvaros ir informācija vai šaubas par konkurences esamību.

	Plānotais iepirkuma priekšmets
	1. Iepirkuma priekšmets ir Ādažu novada pašvaldības ēku patvertņu elektroapgādes (iekšējie tīkli) un ventilācijas projektēšana un autoruzraudzība.
2. Objekta projektēšana, autoruzraudzība un būvdarbi tiek plānoti ar Ādažu novada pašvaldības un Centrālās finanšu un līgumu aģentūras (CFLA) finansējumu pamatojoties uz Ministru kabineta 27.05.2025. noteikumiem Nr. 318 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa ”Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.9. pasākuma “Objektu (patvertņu) pielāgošana un aprīkošana civilās aizsardzības mērķiem” īstenošanas noteikumi" un vienošanos par Eiropas Savienības fonda projekta īstenošanu Nr. 5.2.1.1/1/25/I/057.
3. CPV kods: 71242000-6 (Projekts un projektēšanas sagatavošana, tāmēšana), 71248000-8 (Projekta un dokumentu uzraudzība).
4. Iepirkums ir sadalīts 5 (piecās) daļās:
· Iepirkuma 1. daļa – Patvertnes Gaujas ielā 33A, Ādažos elektroapgādes (iekšējie tīkli) projektēšana un autoruzraudzība;
· Iepirkuma 2. daļa – Patvertnes Gaujas ielā 30, Ādažos elektroapgādes (iekšējie tīkli) projektēšana un autoruzraudzība;
· Iepirkuma 3. daļa - Patvertnes Stacijas ielā 7, Carnikavā elektroapgādes (iekšējie tīkli) projektēšana un autoruzraudzība;
· Iepirkuma 4. daļa - Patvertnes PII “Strautiņš”, Ādažos elektroapgādes (iekšējie tīkli) un ventilācijas projektēšana un autoruzraudzība;
· Iepirkuma 5. daļa - Patvertnes PII “Piejūra”, Siguļos elektroapgādes (iekšējie tīkli) un ventilācijas projektēšana un autoruzraudzība.
5. Būvniecības ieceres izstrādāšanas termiņš – 3 (trīs) mēneši, plānotais būvdarbu veikšanas termiņš – 6 (seši) mēneši.
6. Līgumcenas samaksas nosacījumi un citi līguma izpildes nosacījumi – skatīt iepirkuma līguma projektu (nolikuma 8. pielikums, skatīt atsevišķā datnē).
7. Pretendents piedāvājumu var iesniegt par vienu vai vairākām iepirkuma priekšmeta daļām, t.sk. arī par visām daļām. Nav atļauta piedāvājumu variantu iesniegšana.

	Datums, kad uzaicinājums uz apspriedi ar piegādātājiem publicēts Iepirkumu uzraudzības biroja Publikāciju vadības sistēmā un Elektronisko iepirkumu sistēmā
	28.07.2026.

	Piegādātāju priekšlikumu iesniegšanas termiņš
	Līdz 2026.gada 12. augusta plkst. 10:00.

	Apspriedes dalībnieku skaits
	0

	Apspriedes dalībnieku komentāri:
	-

	Pasūtītāja secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā:
	Noteiktajā termiņā nav saņemti jautājumi, komentāri vai ierosinājumi, tomēr, veicot atkārtotu iepirkuma dokumentācijā ietverto prasību izvērtēšanu, Pasūtītājs ir secinājis, ka jāveic grozījumi kvalifikācijas prasībās, piemēram, visās iepirkuma daļās grozot prasību no “projektēta autonoma elektroapgādes sistēma” uz “projektēta elektroapgādes sistēma”,  4. un 5. daļā samazinot attiecīgajās iepirkuma daļās noteikto projektētās mehāniskās ventilācijas sistēmas ar siltuma atgūšanas (rekuperācijas) m2 platību. Iepirkuma dokumentācijā veicami arī citi nebūtiski, precizējoša un tehniska rakstura grozījumi.
Pasūtītāja ieskatā iepirkuma dokumentācijā veiktie grozījumi paplašina potenciālo piegādātāju loku, attiecīgi arī palielina iespējamo konkurenci. Ņemot vērā iepriekšminēto, Atklāts konkurss ir virzāms izsludināšanai.

	Pielikumā:
	1. A. Liepiņas-Jākobsones un Ģ. Dubkēviča apliecinājums par neieinteresētību.

